Document ID: 31997R0118

ΚΑΝΟΝΙΣΜΟΣ (ΕΚ) αριθ. 118/97 ΤΟΥ ΣΥΜΒΟΥΛΙΟΥ της 2ας Δεκεμβρίου 1996 για τροποποίηση και ενημέρωση του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, και του κανονισμού (ΕΟΚ) αριθ. 574/72 περί του τρόπου εφαρμογής του κανονισμού (ΕΟΚ) αριθ. 1408/71
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 51 και 235,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής,
Εκτιμώντας:
ότι, με στόχο τη συνοχή και τη σαφήνεια, θα πρέπει να γίνουν ορισμένες αλλαγές στη διατύπωση ορισμένων διατάξεων των κανονισμών (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (3), και (ΕΟΚ) αριθ. 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μισθωτούς και στα μέλη των οικογενειών τους που διακινούνται εντός της Κοινότητας (4), και ότι θα πρέπει να καταργηθούν άλλες διατάξεις οι οποίες έχουν καταστεί παρωχημένες και περιττές 7 ότι οι εν λόγω τροποποιήσεις έχουν αποκλειστικά τεχνικό χαρακτήρα και αποσκοπούν στη συμπλήρωση των εν λόγω κανονισμών 7
ότι, μετά την τελευταία ενημέρωση των κανονισμών (ΕΟΚ) αριθ. 1408/71 και (ΕΟΚ) αριθ. 574/72 από τον κανονισμό (ΕΟΚ) αριθ. 2001/83 (5), έχουν πραγματοποιηθεί πολλές τροποποιήσεις και ότι είναι πλέον σκόπιμο, για να καταστεί η κοινοτική νομοθεσία στον εν λόγω τομέα πιο διαφανής και προσιτή, να ενημερωθούν εκ νέου οι προαναφερόμενοι κανονισμοί 7 η ενημέρωση αυτή συνίσταται στην υποβολή, για τους κανονισμούς (ΕΟΚ) αριθ. 1408/71 και (ΕΟΚ) αριθ. 574/72, ενός ενιαίου κειμένου το οποίο περιλαμβάνεται, αντίστοιχα, στο μέρος I και στο μέρος II του παραρτήματος Α 7 ότι είναι επίσης σκόπιμο να υποβληθεί, ως συμπλήρωμα του μέρους II του εν λόγω παραρτήματος, το κείμενο του άρθρου 95 του κανονισμού (ΕΟΚ) αριθ. 574/72, όπως τροποποιήθηκε από τον κανονισμό (ΕΚ) αριθ. 3095/95 (6), που θα ισχύσει από την 1η Ιανουαρίου 1998, και, όσον αφορά τις σχέσεις με τη Γαλλική Δημοκρατία, από την 1η Ιανουαρίου 2002 7
ότι το παλαιό άρθρο 106 της συνθήκης για την ίδρυση της Ευρωπαϊκής Οικονομικής Κοινότητας, σχετικά με το ισοζύγιο πληρωμών, καταργήθηκε από το άρθρο Μ της συνθήκης για την Ευρωπαϊκή Ένωση και ότι το άρθρο 73Β παράγραφος 2 της προαναφερόμενης συνθήκης απαγορεύει όλους τους περιορισμούς στις πληρωμές μεταξύ κρατών μελών 7
ότι, για την επίτευξη του στόχου της ελεύθερης κυκλοφορίας των εργαζομένων στον τομέα της κοινωνικής ασφάλισης, είναι απαραίτητο και ενδεδειγμένο να τροποποιηθούν οι κανόνες συντονισμού των εθνικών συστημάτων κοινωνικής ασφάλισης, μέσω ενός δεσμευτικού κοινοτικού νομοθετήματος το οποίο θα ισχύει άμεσα σε όλα τα κράτη μέλη 7
ότι οι εισαγόμενες δια του παρόντος κανονισμού τροποποιήσεις τηρούν τον όρο που θέτει το άρθρο 3Β τρίτο εδάφιο της συνθήκης για την ίδρυση της Ευρωπαϊκής Οικονομικής Κοινότητας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1408/71 τροποποιείται ως εξής:
1. το άρθρο 82 παράγραφος 4 αντικαθίσταται από το ακόλουθο κείμενο:
«4. Η συμβουλευτική επιτροπή προεδρεύεται από αντιπρόσωπο της Επιτροπής. Ο πρόεδρος δεν μετέχει στην ψηφοφορία.» 7
2. το άρθρο 88 πρώτη φράση αντικαθίσταται από το ακόλουθο κείμενο:
«Κατά περίπτωση, οι μεταφορές ποσών που προκύπτουν από την εφαρμογή του παρόντος κανονισμού γίνονται σύμφωνα με τις ισχύουσες κατά το χρόνο της μεταφοράς σχετικές συμφωνίες μεταξύ των ενδιαφερομένων κρατών μελών.» 7
3. το άρθρο 100 καταργείται.
Άρθρο 2
Ο τίτλος, οι αιτιολογικές σκέψεις, ο πίνακας περιεχομένων και οι διατάξεις των κανονισμών (ΕΟΚ) αριθ. 1408/71 και (ΕΟΚ) αριθ. 574/72 ανιτικαθίστανται από το κείμενο που αναφέρεται στο παράρτημα Α μέρη I και II αντίστοιχα, στο οποίο περιλαμβάνονται οι τροποποιήσεις που επέρχονται στο άρθρο 1 του παρόντος κανονισμού.
Το παράρτημα Β περιλαμβάνει τον κατάλογο των πράξεων τροποποίησης των κανονισμών που αναφέρονται στο πρώτο εδάφιο.
Άρθρο 3
Ο παρών κανονισμός αρχίζει να ισχύει την πρώτη ημέρα του μηνός που ακολουθεί το μήνα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Δεκεμβρίου 1996.

Labels: 9
15
0